text: Winter Program - UPF Idiomes (UPF)
  Espanyol/
  Cursos d'espanyol - Spanish Program/
  Els nous cursos online, tot un èxit entre els estudiants!
  Estudia espanyol a la UPF!
  Winter Spanish Program: curs trimestral de llengua espanyola [febrer-març] Winter Spanish Program: curs trimestral de llengua espanyola [febrer-març]
  L'orientació del Winter Program, un curs de 8 setmanes, és comunicativa, tant pel que fa als objectius com en la metodologia que es fa servir. Això implica que a més d'una rigurosa formació en gramàtica, aquest curs proporciona als estudiants els recursos necessaris per a comunicar-se correctament i apropiàdament en espanyol en diferents àrees.
  Durada i modalitat: 30 hores de classe virtuals en directe per videoconferència ( en total 75 hores d'aprenentatge-ensenyament)
  Crèdits ECTS: 3 crèdits ECTS. Per obtenir crèdits per formació extra curricular en llengües, hauràs d'obtenir el certificat de superació del curs i fer-lo arribar al teu coordinador acadèmic a la teva universitat d'origen (FAQ). La teva universitat d'orígen decidirà quants crèdits reconeix. A la UPF, si ets estudiant internacional de grau podràs reconèixer 3 crèdits per curs d'espanyol fins a un màxim de 6 crèdits (segons la normativa vigent)
  Certificat UPF: Certificat UPF amb el nivell MECR assolit
  Nombre d'alumnes per grup: mínim 10; màxim 20
  Qui pot accedir: tothom major de 16 anys
  SESSIONS ONLINE EN DIRECTE. Les classes es realitzaran en directe en l'horari del curs, amb tot el grup, a través de la plataforma Zoom o Collaborate.
  ATENCIÓ PERSONALITZADA. Tant a les classes en directe com durant el curs,rebràs sempre atenció personalitzada per part del docent. A més, disposaràs d'una hora d'atenció personalitzada setmanal en què podràs consultar els dubtes al teu professor a través de videoconferència.
  PLANIFICACIÓ DEL CURS. El docent també publicarà a l'Aula Global un document organitzatiu del curs per tal que sàpigues, en tot moment, com s'organitzaran les diferents sessions, les temàtiques que es tractaran i les eines que s'empraran. Així mateix, abans de cada classe, el docent publicarà la planificació i seqüència de la sessió per tal que, si no et pots connectar a la classe en directe, disposis d'una guia que et permeti saber quins continguts i materials s'han treballat a la classe.
  WINTER PROGRAM: 2 de febrer - 24 de març, 2022 [Calendari del curs]
  [Codi del curs 1675/3]
  Beginner A1 / Elementary A2 / Intermediate B1 / Advanced B2 / Proficiency C1 / Mastery C2
  Dies de classe:
  - Dilluns i dimecres (nivells A2, B2 i C2)
  - Dimarts i dijous (nivells A1, B1 i C1)
  Horaris: Pots triar entre grup de matí (9.30 - 11.30 h) o de tarda (18.30 - 20.30 h)
  Del 8 de novembre al 8 de febrer
  Pots matricular-te directament al nivell que creus has de fer. Per tal de confirmar la teva matrícula a un nivell superior al A1, hauràs de demostrar el teu nivell:
  enviant un certificat a [email protected].
  fent aquesta prova de nivell en línia gratuïta
  Un cop hagis demostrat el teu nivell, confirmarem la teva matrícula al curs i en cas necessari, modificarem el nivell del curs matriculat.
  Preu únic: 260€
  El preu dels cursos inclou la docència, el material necessari per a seguir el curs i el certificat UPF del curs.
  Idiomes UPF es reserva el dret de cancel·lar qualsevol curs que no arribi al mínim d'alumnes necessari (10), en aquest cas, es retornaria l'import total del curs.
  Política de devolucions:
  Si et matricules un curs d'espanyol del Spanish Program i, finalment, no pots realitzar-los, Idiomes UPF et retornarà l'import complet de la matrícula sempre que facis la sol·licitud per escrit a [email protected] abans de la data d'inici del curs. En cas contrari, no es retornarà cap import.